BEC ปลื้ม! “กรงกรรม” คว้ารางวัล “TOKYO DRAMA AWARD” สาขาละครต่างประเทศยอดเยี่ยม
BEC ปลื้ม! "กรงกรรม" คว้ารางวัล "TOKYO DRAMA AWARD" สาขาละครต่างประเทศยอดเยี่ยม
26 พ.ย. 2563

นายสมรักษ์ ณรงค์วิชัย รองกรรมการผู้อำนวยการสำนักผลิตรายการบริษัท บีอีซี เวิลด์ จำกัด (มหาชน) หรือ BEC และ นายชาคริต ดิเรกวัฒนชัย รองกรรมการผู้อำนวยการ สำนักกิจการองค์กร พร้อมทั้ง นายพงษ์พัฒน์ วชิรบรรจง กรรมการผู้จัดการ บริษัท แอค อาร์ต เจเนอเรชั่น จำกัด เจ้าของผลงานและผู้กำกับการแสดง ละครเรื่อง “กรงกรรม” รับมอบรางวัล Special Award for Foreign Drama Thailand จากงาน The International Drama Festival in Tokyo 2020 ที่จัดขึ้นที่ประเทศญี่ปุ่น ประกาศผลรางวัลพิเศษสำหรับละครจากต่างประเทศในปี 2020 เมื่อวันที่ 29 ตุลาคม 2563 ณ กรุงโตเกียว ประเทศญี่ปุ่น ตัดสินให้ละคร “กรงกรรม” ได้รับรางวัลละครต่างประเทศยอดเยี่ยมในปีนี้
โดย นางสาวลัดดา องอาจมณีรัตน์ กรรมการผู้จัดการ บริษัท NIPPON PRODUCTION SERVCE จำกัด (NPS) ซึ่งเป็นบริษัทในเครือสถานีโทรทัศน์ NHK ประเทศญี่ปุ่น เป็นผู้แทนจากคณะกรรมการตัดสินมอบรางวัล เมื่อวันที่ 25 พฤศจิกายน 2563 ณ อาคารมาลีนนท์ ทาวเวอร์1 ชั้น 9 ถนนพระราม 4